Զանգվածային սպանություն Օռլանդոյում

Զանգվածային սպանություն Օռլանդոյում, կատարվել է 2016 թվականի հունիսի 12-ին, ԱՄՆ Ֆլորիդայի նահանգի Օռլանդո քաղաքում։ Անծանոթը «Pulse» միասեռականների գիշերային ակումբում հրազենով կրակ է բացել և պատանդներ վերցրել։ Արդյունքում զոհվել են 50 և վիրավորվել են ավելի քան 53 մարդ։ Ոստիկանական գործողության արդյունքում պատանդները ազատվել են, իսկ ահաբեկիչը` սպանվել։

Օռլանդոյի սպանությունը ԱՄՆ պատմության մեջ ամենազանգվածայինն է, այն զոհերի քանակով շրջանցել է Վիրջինիայի պոլիտեխնիկական ինստիտուտի 2007 թվականի սպանությանը, որն մինչ այս հանցագործությունը ԱՄՆ ամենազանգվածային սպանությունն էր։

Ահաբեկչություն 

Հունիսի 12-ի գիշերվա ժամը 2:02-ին «Pulse» գիշերային ակումբում անհայտ անձը սկսել է անկանոն կրակ բացել։ Ակումբում տեղակայված ոստիկանական սպան սկսել է կրակել հանցագործի ուղղությամբ, որն էլ պատասխան կրակ է բացել և սկսել է փոխհրաձգություն։ Հանցագործը զինված է եղել «AR-15» ինքնաձիգով, կիսավտոմատ ատրճանակով և անհայտ «սարքավորումով», որը պաշտոնական անձինք նմանեցնելով ռումբի, վտանգի աղբյուր են գնահատել։ Երբ հավելյալ ոստիկանական ուժեր են եկել օգնության, հանցագործը մտել է ակումբ և պատանդներ վերցրել։

Բանակցողները մոտեցել են բեմին, քանի որ հանցագործը թաքնվել էր ներսում և պահում էր պատանդներին։ Նա հայտարարել է, թե պայթուցիկ սարք ունի իր մոտ։ Ոստիկանությանը վերահսկող պայթյուն է իրականացրել։

Ժամը 5:00-ին մոտ ոստիկանության ստորաբաժանումները մտել են ակումբ և սկսել փոխհրաձգություն հանցագործի հետ։ Երեսուն պատանդ ազատ են արձակվել, ոստիկանության մեկ սպա գլխից ոչ մահացու վիրավորվել է և տեղափոխվել հիվանդանոց։ Ահաբեկիչը սպանվել է։ Ըստ Reuters-ի անհայտ է, թե ահաբեկիչը երբ է սպանել պատանդներին։

Ահաբեկչի ինքնություն 

Օռլանդոյի ոստիկանապետ Ջոն Մինը հայտնել է, որ հանցագործը ԱՄՆ քաղաքացի աֆղանական ծագումով 29-ամյա Օմար Մաթինն է (), որը սպանվել է մոտ երեք ժամ իրավապահներին դիմակայելուց հետո։ Օմար Մաթինը ծնվել էր 1986 թվականի նոյեմբերի 16-ին և ապրում էր Ֆլորիդայում։ Հետաքննությունների դաշնային բյուրոն (ՀԴԲ) չի բացառել Մաթինի կապը արմատական իսլամիստների հետ։

Զոհեր 
Առնվազն 50 մարդ է զոհվել (այդ թվում ահաբեկիչը) և 53-ը վիրավորվել, այդ թվում` ոստիկանության մեկ աշխատակից փոխհրաձգության ժամանակ։ Վիրավորներից շատերը ծայրահեղ ծանր վիճակում տեղափոխվել և վիրահատվել են տեղական հիվանդանոցներում։

Արձագանք 
 ԱՄՆ նախագահ Բարաք Օբաման ցավակցել է տուժողներին և հրահանգել է Օռլանդոյի իրավապահներին դաշնային օգնություն ցուցաբերել։ Նա, հունիսի 12-ի իր ելույթում կատարվածը որակել է «ահաբեկչություն և ատելության գործողություն»։
 Ֆրանսիայի նախագահ Ֆրանսուա Օլանդը կատարված ողբերգության հետ կապված ԱՄՆ կառավարությանը և ժողովրդին ցավակցություն է հայտնել։
 ԱՄՆ կառավարությնը և ազգին ցավակցություն են հայտնել նաև Ռուսաստանի նախագահ Վլադիմիր Պուտինը, Ֆինլանդիայի նախագահ Սաուլի Նինիստոն, Հնդկաստանի վարչապետ Նարենդրա Մոդին և ՄԱԿ-ի գլխավոր քարտուղար Բան Կի Մունը։

Զոհերի հիշատակին նվիրված ստեղծագործություններ 
Երգչուհի Սիա Ֆուրլերը Օռլանդոյի զոհերի հիշատակին թողարկեց «The Greatest» հոլովակը, որը հրապարակումից ընդամենը մի քանի ժամ անց արդեն գերազանցել էր 1 մլն դիտումների սահմանը։

Տեսահոլովակը նկարահանվել է պարուհի Մեդդի Զիգլերի մասնակցությամբ, որը հայտնի է Սիայի «Chandelier», «Elastic Heart», «Big Girls Cry», «Cheap Thrills» հոլովակներից, որոնք ունեն ավելի քան 2 մլրդ դիտում YouTube-ում։

«The Greatest» հոլովակում նկարահանվել են 49 երեխաներ և Մեդդի Զիգլերը, ինչն էլ խորհրդանշում է զոհերի թիվը։

Տես նաև 
 Իսլամիստական ահաբեկչական հարձակումների ցանկ

Ծանոթագրություններ 

2010-ականների ահաբեկչական գործողություններ
Զանգվածային սպանություն
2016 իրադարձություններ
2016 ահաբեկչություններ